Audrey Hepburns filmografi

Audrey Hepburns filmografi omfatter 27 spillefilmer, i tillegg til hennes medvirkning i fjernsyn og teater.

Audrey Hepburn (født 1929, død 1993) var en britisk skuespiller, modell, danser og filantrop. Hepburn var aktiv i Hollywoods gullalder i 1950- og 1960-årene og har etablert seg som et ikon i flere medier. I 1999 ble hun kåret til tidenes tredje største kvinnelige filmlegende av Det amerikanske filminstituttet. Etter å ha spilte flere små roller i mindre filmproduksjoner, samt hatt en hovedrolle i skuespillet Gigi, fikk hun sitt gjennombrudd og vant en Oscar for rollen som prinsesse Ann i Prinsesse på vift (1953). I året som fulgte vant hun en Tony Award for teaterstykket Undine og ble nominert til en ny Oscar for rollen i Sabrina.

Videre i 1950-årene fikk hun god kritikk for sine rolleskildringer i Krig og fred (1956), Kjærlighet om ettermiddagen (1957) og Nonnens historie (1959). I 1961 spilte Hepburn den eksentriske sosietetsdamen Holly Golightly i komedien Frokost hos Tiffanys, og dette ble skuespillerens mest ikoniske rolle. Utover 1960-årene spilte hun også i Charade – Hvem svindler hvem? (1963), My Fair Lady (1964), To må man være (1967) og Alliert med mørket (1967). Etter Alliert med mørket tok hun en pause fra filmbransjen for å tilbringe mer tid med familien og vie mer av livet sitt til filantropi.

Hun spilte i noen få filmer i 1970- og 1980-årene. Always fra 1989 ble skuespillerens siste film. I 1993 ble hun belønnet med en Primetime Emmy Award for arbeidet med dokumentarserien Gardens of the World with Audrey Hepburn, og i 1994 vant hun en Grammy Award for lydboken Audrey Hepburn's Enchanted Tales.

Filmer

Fjernsyn

Teater

Stemmebidrag

Eksterne lenker 
 

Hepburn, Audrey